Circuit Zolder

«Zolder» omdirigeres hit. For byen med samme navn se Heusden-Zolder.
Circuit Zolder, også kjent som Circuit Terlaemen, er en 4,011 km lang motorsportsbane i Heusden-Zolder i Belgia.

Banen ble bygget i 1963, og var vertskap for Formel 1-løpet Belgias Grand Prix 10 ganger på 1970- og 1980-tallet, samt Belgias motorsykkel-Grand Prix i 1980. Formel 1 ble flyttet til Zolder etter at den gamle banen på Spa-Francorchamps ble ansett som for farlig. Løpet vekslet mellom Nivelles-Baulers og Zolder i 4 år, men Nivelles ble ansett som for kjedelig for F1, og fra 1975 til 1982 var Zolder alene hjemsted for Belgias Grand Prix. Zolder huskes sannsynligvis best som stedet hvor Gilles Villeneuve døde under kvalifiseringen til Belgias Grand Prix 1982, et løp som markerte begynnelsen på slutten for Zolder som Formel 1-bane (selv om ulykken ikke var forårsaket av problemer med banen). Belgias Grand Prix ble holdt bare en gang til på Zolder, i 1984, før løpet returnerte til den nå forkortede og ombygde Spa-Francorchamps, som har arrangert Belgias Grand Prix nesten alle år siden.

Zolder har også blitt brukt til sykkelløp, blant annet VM i landeveissykling to ganger, i 1969 og 2002 og VM i sykkelcross i 1970 og 2002.

Før 2006-sesongen ble det gjennomført en del endringer på banen for å bedre sikkerheten.

I 2007 var banen vertskap for et Champ Car-Grand Prix, og en runde av FIA GT. Banen var også åsted for en runde av Formel Renault 3,5-liter-mesterskapet from 2003 to 2006, og erstattet Zandvoort som åsted for Formel 3 Masters i 2007 og 2008. Zolder er for tiden også vertskap for den belgiske runden av WTCC og det nasjonale sportsvognsmesterskapet GT Belcar.

 Alle vinnere av Formel 1-løp på Zolder 

 År Fører  Konstruktør Rapport 1984  Michele Alboreto Ferrari Rapport 1982  John Watson McLaren-Cosworth Rapport 1981  Carlos Reutemann Williams-Cosworth Rapport 1980  Didier Pironi Ligier-Cosworth Rapport 1979  Jody Scheckter Ferrari Rapport 1978  Mario Andretti Lotus-Coswowrth Rapport 1977  Gunnar Nilsson Lotus-Coswowrth Rapport 1976  Niki Lauda Ferrari Rapport 1975  Niki Lauda Ferrari Rapport 1973  Jackie Stewart Tyrrell-Cosworth Rapport

 Eksterne lenker 

 Satellittbilde fra Google Maps

Kategori:Racerbaner i Belgia
Kategori:Formel 1-baner
Kategori:Belgias Grand Prix
Kategori:Byggverk fullført i 1963
Kategori:1963 i Belgia